<classify> Biashara ya ukahaba ni kosa la jinai kwa mujibu wa sheria za India. Kwa kuzingatia hilo, gazeti hili lilibaini wamiliki wa nyumba wanamohifadhiwa makahaba, wameweka ulinzi katika maeneo ili kukwepa mkono wa sheria.Gazeti hili lilibaini kwenye makazi wanayoishi mabinti wanaofanya biashara hiyo, kuwa kuna ulinzi unaohusisha watu maalum na mashine za kisasa za utambuzi scanner ili kila anayeingia, wajue kama amebeba kitu hatari au kamera za siri. Wakati mwingine wateja hutakiwa kuacha simu kwa mlinzi.Mmoja wa wakaguzi, ambaye pia anafanya biashara ya ukahaba, kwenye moja ya nyumba ya kupangisha inayosimamiwa na mwanamke wa Tanzania alisema: Tunaweka kamera ili kuepukana na mkono wa polisi, si unajua mtu hawezi kuvunja mlango wako bila sababu ya msingi. Tumeweka kamera milangoni ili kuona nani anayetaka kuingia au kupita karibu na mlango wetu.Pia tunapomfungulia mtu huwa analazimika kuingia kwenye ukaguzi kwa sababu si kila mtu unapaswa kumwamini. Lazima tujue amebeba nini na je ni salama kwetu?Na katika ukaguzi wetu tumekuwa tukinasa vitu mbalimbali kama vile kamera za siri, visu na vifaa vya ncha kali. Kwa hiyo si kila mtu anayeingia hapa kwetu anakuwa rafiki kwetu.Mwandishi wetu alizungumza na mmoja wa wasimamizi wa madanguro jijini Delhi, ambaye alieleza kuwa mteja hupewa nafasi ya kuchagua binti anayemtaka, lakini hulazimika kulipa fedha kwa msimamizi wa eneo kabla ya kukabidhiwa chumba.Tukishamaliza ukaguzi, mteja tunampa wasaa wa kusema anachokitaka, kama ni binti basi tunamwambia achague na kisha afanye malipo kwa mtu ambaye ndiye anayehudumia hapo, kama ni msimamizi au mmiliki wa eneo.Akishachagua tunamwambia pia kuhusu huduma nyinginezo kama vile pombe, chakula, sigara na kama anazihitaji, basi tunampatia kwa gharama iliyo juu, tofauti na ile inayotozwa kwenye migahawa na sehemu za starehe ili na sisi tupate cha juu. Baada ya kuchukua anachotaka, tunampa chumba na lazima tumpangie muda kulingana na kiwango cha fedha alichotoa.Akishapata anachokihitaji, tunapendelea kuchukua namba ya simu ya mteja kwa ajili ya mawasiliano kama atahitaji tena kwa siku za mbeleni, alifafanua.HALI YA MADANGUROBinti Mmoja mzaliwa wa Temeke jijini Dar es Salaam, anayesimamia danguro jijini Delhi, alipohojiwa na mwandishi wetu, alisema Tunanalazimika kupanga kwenye nyumba za makazi ili kuendesha biashara hii haramu kwa kuwa si rahisi kuifanya kwenye hoteli za India kutokana na vikwazo vya kisheria.Alisema ili raia wa kigeni ulale kwenye hoteli iliyopo katika miji mikubwa ya nchi hiyo, unalazimika kuwa na vitambulisho vya utaifa, hasa Hati ya Kusafiria Pasipoti. Hapa India Hati ya Kusafiria ndiyo inatumika sana kama Kitambulisho kwenye maeneo ya huduma za malazi. Sasa, sisi kwanza Pasipoti hatuna.Zinashikiliwa na waliotuleta huku. Pili, tunapoenda huko hotelini hawawezi kuturuhusu kuingia kwa sababu hatuna utambulisho rasmi, hivyo tunapopata nyumba za kupanga, huwa tunazitumia ipasavyo kwa sababu usimamizi ni juu yetu.Tunapomchukua mteja, gharama za chumba huwa tunazijumuisha ili mwisho wa siku tuweze kulipa kodi za nyumba ambazo ni sehemu yetu ya biashara,alisema.BAA ZISIZO RASMI SAA 24Maeneo rasmi ya starehe nchini India, hayaruhusiwi kutoa huduma za vileo baada ya saa sita usiku. Lakini, hali ni tofauti katika madanguro hayo, kwani huduma ni kwa saa 24.Hapa ni bata saa 24, wateja wanataka walewe ili kushawishika, hivyo lazima tuwape kitu roho inapenda licha ya kuwa tunafanya hivyo kinyume cha sheria za nchi hii, alisema binti huyo.Sheria ya Usajili wa Kijamii ya Mwaka 1860 ya nchi hiyo, inaelekeza utaratibu kufuata ili kupata usajili kuendesha biashara ya vileo. Kifungu cha 21 cha sheria hiyo kinatamka bayana kwamba biashara hizo, zinapaswa kufungwa saa sita, na anayetakiwa kuendesha biashara za aina hiyo, lazima awe na leseni ya biashara iliyotolewa kwa mujibu wa Sheria ya Makampuni ya mwaka 2013.WATEJA WANENAKatika ushuhuda wake, mmoja wa wateja kwenye madanguro ya jijini Delhi, alimwambia mwandishi wa gazeti hili jijini humo mwezi Machi mwaka huu kuwa hutumia madalali kupata mabinti kukidhi haja zake.Kwa kweli kazi wanayofanyishwa dada zetu wakati mwingine ukizitafakari unapata uchungu, sema haja zangu hunipeleka.Fikiria ni jinsi gani mtu anajisikia kutoa huduma ya ngono kwa mtu asiyemtaka, lakini inabidi afanye tu kwa kuwa ameshakubaliana na hali ilivyo ili apate fedha, alisema.Mteja mwingine aliyedai hupenda kutembelea madanguro yenye mabinti wa Kiafrika, alidai kuwa mbali na biashara ya ukahaba, ndani ya madanguro hayo kuna biashara ya dawa za kulevya.Mimi ni mteja wa makahaba tu kwa ajili ya kunifurahisha kingono, huo ndiyo ulevi wangu, lakini kinachofanyika kwenye madanguro hayo ni zaidi ya biashara hii, kuna uuzaji wa dawa za kulevya, alisema. Itaendelea kesho  <topic>: kitaifa 